Metasekvojo

Metasekvojo (Metasequoia) estas genro el la familio de cipresacoj, kiu havas nur unu vivantan specion, la ĉinan metasekvojon (Metasequoia glyptostroboides). Oni komence trovis nur fosiliojn, kaj tiel kredis la genron formortinta.La trovitaj fosilioj estis de specio simila sed malsama de la vivanta, Metasequoia disticha. Vidu: Fossilworks  Oni malkovris en 1947 la vivan specion en Ĉinio, en provincoj Siĉŭano kaj Hubejo; fakte, jam dum la Dua Mondmilito (inter 1941 kaj 1944) nekonata arbo estis observita kaj ĝiaj folioj kolektitaj sed nur en 1946 oni komprenis ke temis pri Metasekvojoj kaj nur en 1947 oni povis kontroli surloke. Crescent Ridge - Dawn Redwood - History Rol R. 1949 : Un nouveau fossile vivant : le Metasequoia glyptostroboides Hu et Cheng, Revue Forestière Française, 1949(1), 5-6.  

Tiuj arboj povas atingi alton ĝis 40 metroj kaj trunkan diametron ĝis 3 metroj. Ili estas unu el la malmultaj specioj de cipresacoj, kiuj perdas siajn foliojn dumvintre (aliaj estas la usona marĉa taksodio Taxodium distichum kaj la ĉina marĉa taksodio Glyptostrobus pensilis).

Ĝi estas multigebla per markoto.

 Referencoj 



Kategorio:Cipresacoj
Kategorio:Palearktisa flaŭro